Foto’s: Is dit die mooiste dogtertjie in die wêreld?Foto: anna_knyazeva_official, Instagram ŉ Sesjarige van Rusland is as “die mooiste meisie in die wêreld” aangewys. Anastasia Knyazeva het reeds meer as 560 000 volgelinge op haar Instagram-rekening en sy word geloof vir haar popagtige kenmerke en treffende blou oë. Dié sesjarige is reeds ŉ suksesvolle kindermodel en het al in talle advertensies verskyn, onder andere vir die Russiese handelsmerk Chobi Kids. Sy volg in die voetspore van die Franse model, Thylane Blondeau, wat ook as sesjarige as die mooiste meisie aangewys is. Thylane, nou 16 jaar oud, was die jongste model ooit om in die Franse Vogue-tydskrif te verskyn (sy was toe 10 jaar oud). Haar Instagram-rekening word deur haar ma bestuur en sy het wêreldwyd volgelinge. Haar ma loop egter deur onder kritiek. Sedert sy foto’s van Anastasia begin publiseer het, was daar ook negatiewe kommentaar. “Ek wil weet hoeveel grimering sit hulle aan voor elke foto?!” wou een Instagram-gebruiker weet. “Hoekom glimlag sy nie? Sy’s tog ŉ kind,” skryf ŉ ander. Wat dink jy?